Sabinet | Dissipline in die klaskamer - Deel 2 : Dissiplinêre maatreëls en opvoeders se bevoegdhede en verantwoordelikhede ten opsigte daarvan : geesteswetenskappe
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Dissipline in die klaskamer - Deel 2 : Dissiplinêre maatreëls en opvoeders se bevoegdhede en verantwoordelikhede ten opsigte daarvan : geesteswetenskappe Navigate this Journal About Current issue Previous issues Submit a paper Contact the editor OA African Journal Archive ISSN : 1995-5928
p. 396 - 441
Keyword(s) : Corporal punishment, Disciplinary measures, Dissiplinere maatreels, Educators&apos; powers, Educators&apos; responsibilities, Learners&apos; responsibilities, Learners&apos; rights, Leerderregte, Leerderverantwoordelikhede, Lyfstraf, Opvoedersbevoegdhede and Opvoedersverantwoordelikhede
Abstract HTML Metrics Related Content Abstract Die onderrig- en leerproses in Suid-Afrikaanse klaskamers word dikwels negatief beïnvloed deur leerder-wangedrag. Dit blyk dat opvoeders dikwels onseker is oor watter dissiplinêre maatreëls in sulke gevalle regtens toelaatbaar is en as gevolg hiervan nie daarin slaag om dissipline in die klaskamer te handhaaf wanneer leerders hulle wangedra en die onderrig- en leergebeure ontwrig nie. Hulle het die vrees dat hulle tydens die toepassing van dissiplinêre maatreëls in hulle klaskamers onwetend op &apos;n onregmatige wyse inbreuk sal maak op leerders se fundamentele regte en dan vir wangedrag aangekla sal word. Die rede hiervoor is waarskynlik dat hulle nie &apos;n voldoende en funksionele begrip van hulle bevoegdhede (en verantwoordelikhede) ten opsigte van dissiplinêre maatreëls in die klaskamer het nie. In hierdie artikel word ondersoek wat die omvang van opvoeders se kennis van hulle bevoegdhede en verantwoordelikhede en dié van leerders is ten opsigte van die toepassing van dissiplinêre maatreëls, asook watter dissiplinêre maatreëls hierdie opvoeders as doeltreffend beskou en of hierdie maatreëls regmatig is. &apos;n Literatuurstudie is oor opvoeders se bevoegdhede en verantwoordelikhede en die regmatigheid van relevante dissiplinêre maatreëls gedoen en vraelyste en semigestruktureerde onderhoude is gebruik om data by vyf plattelandse hoërskole in die Suid-Kaap in te samel. Die navorsingsresultatee toon dat die deelnemers se begrip van die bepalings van belangrike relevante wette en regeringskennisgewings onvoldoende is om probleemsituasies rakende dissipline met selfvertroue te hanteer. Daar is ongetwyfeld &apos;n behoefte aan inligtingsessies en/of slypskole wat nie net op &apos;n teoretiese vlak inligting oordra nie, maar die bepalings van relevante regsbronne en die beginsels van effektiewe klaskamerbestuur op &apos;n praktiese en funksionele wyse op opvoeders se daaglikse klaskamersituasies van toepassing maak. Dissiplinêre maatreëls wat strook met die bepalings van die Grondwet van die Republiek van Suid-Afrika (RSA 1996a) en die Suid-Afrikaanse Skolewet (RSA 1996b) word ook in hierdie artikel voorgestel.
Litnet Persistent Link : http://hdl.handle.net/10520/EJC129823